Atklāta konkursa 
“Vanšu tilta būvprojekta izstrāde, pārbūve un autoruzraudzība”
 ID Nr. CAIP 2024/68

Atbildes uz 02.07.2024. iesniegtajiem jautājumiem 


Iepazīstoties ar atklātā konkursa “Vanšu tilta būvprojekta izstrāde, pārbūve un autoruzraudzība”, ID Nr. CAIP 2024/68, nolikumu un konkursa dokumentāciju vēlamies precizēt sekojošo:
Dotajā “Būvprojekts minimālā sastāvā. 2. sējuma BK sadaļa” uzrādīts sekojošais:
1.jautājums:
1. Vispārējā daļa. 1.3. Vanšu tilta kompleksa būvju pārbūves risinājuma apraksts.
...Saskaņā ar inspekcijas rezultātiem vismaz 17 vantīs ir konstatēts bojājumu apjoms, kas praktiski izslēdz šo vanšu izmatošanu pārbūvētā tilta kalpošanai paredzētajos 50 gados, tāpēc korozijai pakļautās vantis ir nepieciešams nomainīt."
2. Tehniskās specifikācijas.S5.5. Tiltiem paredzēto trošu (kabeļu) transportēšana un montāža.
...Katru vanti veido 6 troses. Sākotnējais novērtējums liecina, ka ir nepieciešams nomainīt 17 upes laiduma vantis četrās vanšu grupās. Katrā vanšu grupā visvairāk bojājumi ir vantīm skaitot no pilona puses. Tāpēc ir jāsāk vanšu nomaiņa katrā grupā ar tuvāko vanti pilonam un rūpīgi ir jāizvērtē katras nākamās vants nomaiņas nepieciešamība balstoties uz iepriekšējās vants stāvokļa novērtējuma pēc tās demontāžas"
No dokumenta “Objekta “Vanšu tilta pārbūve” galvenā inspekcija un tās atskaite”:
Vantis un vanšu enkurmezglu aptuvens nolietojums ~ 45%.
Esošās vantis:
No dokumenta “Objekta “Vanšu tilta pārbūve” galvenā inspekcija un tās atskaite”:
Katrā vantī apvienotas 6 troses. Vienā trosē paralēli izvietotas 91 augstas stiprības cinkotas tērauda stieples diametrs 5mm (klase B2, stiepes pretestība 17000 kg/cm2, (ГOCT 7348-55). 
Pēc ГОСТ 7348-81 paralēlo stiepļu kūļa elastības modulis 200±20 GPa.
Jaunās vantis:
No Būvprojekta minimālā sastāvā. 2. sējuma BK sadaļas:
"2. Tehniskās specifikācijas.
S5.5. Tiltiem paredzēto trošu (kabeļu) transportēšana un montāža.
...Paralēlo stiepļu kūļa elastības modulis 195 GPa ± 5%.
Ņemot vērā augstāk minēto, vēršam Pasūtītāja uzmanību uz to, ka jaunās vantis var ievērojami atšķirties no esošajām vantīm gan vizuāli, gan pēc to ģeometrijas.
Lūdzam Pasūtītāju apstiprināt, ka nepieciešams nomainīt tikai 17 vantis un tās atšķirsies no esošajām vai arī nepieciešams veikt Pasūtītājam precizējumus Vanšu tilta kompleksa būvju pārbūves risinājumā par tilta visu vanšu nomaiņu.
Atbilde:
Komisija skaidro, ka Pasūtītājs izvērtēs Izpildītāja sniegto risinājumu. Izpildītājam jānodrošina vizuāli estētisks risinājumu piedāvājums.
Norādām, ka darbi jāveic atbilstoši Būvprojekta minimālā sastāvā norādītajām vanšu nomaiņas specifikācijām, kurās noteikts, ka Izpildītājam jāizvērtē katras nākamās vants nomaiņas nepieciešamība, balstoties uz iepriekšējās vants stāvokļa novērtējuma pēc tās demontāžas.


